Source: http://www.epi.sk/zz/2008-145
Timestamp: 2019-05-24 06:58:51+00:00

Document:
145/2008 Z. z. Nariadenie o maximálnej intenzite investičnej pomoci v jednotlivých regiónoch SR | Aktuálne znenie
Hľadaj v 145/2008 ×
145/2008 Z. z.
Nariadenie vlády č. 145/2008 Z. z.Nariadenie vlády Slovenskej republiky, ktorým sa ustanovuje maximálna intenzita investičnej pomoci v jednotlivých regiónoch Slovenskej republiky
Platnosť od 26.04.2008 do31.12.2011
Účinnosť od 01.05.2008 do31.12.2011
Zrušený 481/2011 Z. z.
Aktuálne znenie 01.05.2008 - 31.12.2011
zo 16. apríla 2008,
ktorým sa ustanovuje maximálna intenzita investičnej pomoci v jednotlivých regiónoch Slovenskej republiky
Vláda Slovenskej republiky podľa § 18 ods. 1 zákona č. 561/2007 Z. z. o investičnej pomoci a o zmene a doplnení niektorých zákonov (ďalej len „zákon“) nariaďuje:
(1) Maximálna intenzita investičnej pomoci pre investičný zámer v regióne NUTS 2 nesmie počas čerpania investičnej pomoci prekročiť tieto hodnoty:
a) SK04 Východné Slovensko, Košický kraj 50 %,
b) SK04 Východné Slovensko, Prešovský kraj 50 %,
c) SK03 Stredné Slovensko, Banskobystrický kraj 50 %,
d) SK03 Stredné Slovensko, Žilinský kraj 50 %,
e) SK02 Západné Slovensko, Trnavský kraj 40 %,
f) SK02 Západné Slovensko, Trenčiansky kraj 40 %,
g) SK02 Západné Slovensko, Nitriansky kraj 40 %.
(2) Maximálna intenzita investičnej pomoci pre investičný zámer v časti regiónu NUTS 2 SK01 Bratislavský kraj nesmie počas čerpania investičnej pomoci prekročiť tieto hodnoty:
a) LAU1-102 okres Bratislava II 10 %,
b) LAU1-103 okres Bratislava III 10 %,
c) LAU1-104 okres Bratislava IV 10 %,
d) LAU2-529435 Bratislava – mestská časť Čunovo 10 %,
e) LAU2-529443 Bratislava – mestská časť Jarovce 10 %,
f) LAU2-529494 Bratislava – mestská časť Rusovce 10 %,
g) LAU1-106 okres Malacky 10 %,
h) LAU1-108 okres Senec 10 %.
(3) Ak je investičný zámer okrem veľkých investičných projektov1) realizovaný malým podnikom alebo stredným podnikom,2) maximálna intenzita investičnej pomoci podľa odsekov 1 a 2 sa zvyšuje pre malé podniky o 20 % a pre stredné podniky o 10 %.
(1) Maximálna intenzita investičnej pomoci pre veľký investičný projekt, ktorého hodnota oprávnených nákladov presahuje 50 miliónov eur a nepresahuje 100 miliónov eur, je 50 % maximálnej intenzity investičnej pomoci v jednotlivých regiónoch Slovenskej republiky podľa § 1 ods. 1 a 2 pre časť oprávnených nákladov, ktorých hodnota presahuje 50 miliónov eur; na prepočet oprávnených nákladov sa použije platný kurz Národnej banky Slovenska ku dňu vydania potvrdenia, že investičný zámer spĺňa podmienky na poskytnutie investičnej pomoci podľa § 11 ods. 1 zákona.
(2) Maximálna intenzita investičnej pomoci pre veľký investičný projekt, ktorého hodnota oprávnených nákladov presahuje 100 miliónov eur, je 34 % maximálnej intenzity investičnej pomoci v jednotlivých regiónoch Slovenskej republiky podľa § 1 ods. 1 a 2 pre časť oprávnených nákladov, ktorých hodnota presahuje 100 miliónov eur; na prepočet oprávnených nákladov sa použije platný kurz Národnej banky Slovenska ku dňu oznámenia investičnej pomoci Európskej komisii podľa § 13 ods. 4 zákona.
(1) Ustanovenie § 1 ods. 1 sa použije, ak bolo rozhodnutie o schválení investičnej pomoci vydané do 31. decembra 2013.
(2) Ustanovenie o maximálnej intenzite investičnej pomoci pre investičný zámer v časti regiónu NUTS 2 SK01 Bratislavský kraj sa použije, ak bolo rozhodnutie o schválení investičnej pomoci vydané do 31. decembra 2008.
Toto nariadenie vlády nadobúda účinnosť 1. mája 2008.
1) Článok 2 ods. 1 písm. g) nariadenia Komisie (ES) č. 1628/2006 z 24. októbra 2006 o uplatňovaní článkov 87 a 88 zmluvy na národnú regionálnu investičnú pomoc (Ú. v. EÚ L 302, 1. 11. 2006).
2) Príloha I nariadenia Komisie (ES) č. 70/2001 z 12. januára 2001 o upatňovaní článkov 87 a 88 Zmluvy ES na štátnu pomoc malým a stredným podnikom (Mimoriadne vydanie Ú. v. EÚ, kap. 8/zv. 2) v platnom znení.

References: § 18
 § 1
 § 11
 § 1
 § 13
 § 1